**ELŐTERJESZTÉS**

**2015. június 8.-ai képviselő testületi ülésre**

**Pályázat benyújtása Somosmáli utca felújítására**

A helyi önkormányzatokért felelős miniszter az államháztartásért felelős miniszterrel közösen pályázatot hirdet a Magyarország 2015. évi központi költségvetéséről szóló 2014. évi C. törvény 3. melléklet II. 4. pont aa), ac) és ad) pontok szerinti **Önkormányzati feladatellátást szolgáló fejlesztések támogatásra,** összhangban

- az államháztartásról szóló 2011. évi CXCV. törvény (a továbbiakban: Áht.),

- a számvitelről szóló 2000. évi C. törvény,

- a közbeszerzésekről szóló 2011. évi CVIII. törvény (a továbbiakban: Kbt.),

- az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.), rendelkezéseivel.

**1. A pályázat célja**

A támogatás célja az önkormányzatok által fenntartott bölcsődébe és óvodába járó gyermekek minél magasabb színvonalon történő ellátása, az egészségügyi alapellátás biztosítása, feltételeinek javítása, valamint a közös önkormányzat székhely hivatalának fejlesztése, felújítása az igazgatási tevékenység biztosítása érdekében. Célja továbbá a mindennapos testnevelés feltételeinek megteremtése, valamint az önkormányzati tulajdonú, belterületi közlekedési infrastruktúra fejlesztések megvalósulása.

Pályázati alcélok:

b) Belterületi utak, járdák, hidak felújítása,

**2. Pályázók köre**

Az 1. b) pont szerint alcél esetében a települési önkormányzat – Budapest Főváros Önkormányzata és a fővárosi kerületi önkormányzatok kivételével – a közigazgatási területén, tulajdonában lévő út, híd és járda felújítására, karbantartására igényelhet támogatást.

**3. A támogatás formája**

A pályázaton vissza nem térítendő költségvetési támogatás igényelhető.

**4. Rendelkezésre álló keretösszeg, maximálisan igényelhető támogatás összege**

Rendelkezésre álló keretösszeg: 1 000 millió Ft

Maximálisan igényelhető támogatás összege: 15 millió Ft

**5. A támogatás mértéke**

A támogatás maximális mértéke függ a megvalósítandó alcéltól, illetve a Pályázó egy lakosra jutó adóerő- képességétől. A pályázat szempontjából az adóerő-képesség a 2014. évi II. negyedéves költségvetési jelentés alapján a helyi iparűzési adóalap 1,4%-át jelenti.

Az egy lakosra jutó adóerő-képesség társulás esetében a Pályázóra (székhely szerinti települési önkormányzatra) vonatkozó adatok alapján kerül megállapításra.

Támogatás maximális mértéke a Pályázó adóerő-képessége alapján 0-18.000 Ft/fő, fejlesztési költség **85%**-a,

**A támogatás bruttó összeg, melyből általános forgalmi adó (a továbbiakban: ÁFA) nem igényelhető vissza.** (Amennyiben a nyertes Pályázó áfa levonási joggal rendelkezik, a támogatás felhasználásáról nettó módon kell elszámolnia. A Pályázónak nyilatkoznia kell az ÁFA levonási jogáról.) A pályázatban szereplő beruházás költségvetését úgy kell megtervezni, hogy az megfeleljen a Pályázóra vonatkozó ÁFA elszámolási szabályoknak.

**A pályázati adatlap lezárásának és benyújtásának határideje**

- elektronikus feltöltés lezárása: **2015. június 9. 16:00 óra**

- papír alapon történő benyújtás: **2015. június 10.**

A papír alapú dokumentáció Igazgatósághoz történő benyújtásának határideje legkésőbb az elektronikus rögzítés lezárását követő munkanap.

A fenti pályázati kiírásnak megfelelően javasolom a pályázat benyújtását a Somosmáli utca felújítására. Az érintett útszakasz két helyrajzi számon van a 7. és 13/4 hrsz.-ú ingatlanok.

A beruházás tervezett költsége: 6.863.613 Ft

Pályázaton igényelhető (85 %): 5.834.071 Ft

Szükséges önerő (15 %): 1.029.542 Ft

Javasolom a pályázat benyújtását.

A pályázat benyújtásához szükséges árajánlat mellékelve.

Kincsesbánya, 2015. június 5.

 Bajkai János

 polgármester